Lav et referat af nedenstående tekst:

Tekst:
Det er mere populært end nogensinde at tage på efterskole i 9.- eller 10. klasse. I Nordjylland er der startet 3.907 elever fordelt ud på landsdelens 30 efterskoler. Det er en stigning i forhold til tidligere år, og det samme er gældende på landsplan, hvor der er startet 32.447 elever. Dét tal er højere end nogensinde. I Nordjylland er der startet 72 flere elever, end tilfældet var sidste år. Det svarer til en stigning på 1,88 procent. 76 procent af de danske efterskoleelever vælger efterskolelivet til på deres 10. klassetrin, og det glæder landsorganisationen, Efterskolerne. - Unge i dag har brug for tid til både afklaring og personlig og faglig udvikling. Jeg glæder mig over, at klassetrinnet er attraktivt. Fra Efterskolernes side står udviklingen af både 9. og 10. klasse højt på dagsordenen. Vi vil fortsat være et attraktivt tilbud for alle unge mellem 14 og 18 år, siger Torben Vind Rasmussen, formand hos Efterskolerne.

Referat:
Skoleåret 22/23 har sat rekord for, hvor mange elever der på landsplan er startet på landets efterskoler. Elevtallene på Nordjyllands efterskoler følger tendensen.